als_Latn dik_Latn sag_Latn
Mirëseerdhët në faqen e internetit të Ambasadës Gjermane në Shqipëri
Shënim i Rëndësishëm
Ju lutemi, vini re se Ambasada do të jetë e mbyllur për shkak të festave me datë 5 dhe 26 qershor 2017.
Edhe këtë vit Gjermania mbështet shumë shqiptarë me bursa për studime, kërkime dhe kualifikime. Më 30 maj, në një ceremoni festive në Ambasadën Gjermane, u bë dorëzimi i bursave të Shërbimit Gjerman për Shkëmbimin Akademik (DAAD). Në vitin 2017 mund t‘i gëzohen mbështetjes së DAAD-it më shumë se 30 bursantë nga Shqipëria.
Më shumë...
Gjermania mbështet Shqipërinë në rritjen e ekonomisë në vend si dhe për të sjellë më shumë shqiptarë pranë punës. Krahas projekteve ekzistuese Qeveria Federale ka vënë në dispozicion edhe një fond tjetër prej gjashtë milionë eurosh.
Më shumë...
A doni të merrni pjesë në praktikën e parlamentit gjerman? Atëherë ju keni një mundësi unike me Bursën Ndërkombëtare Parlamentare (IPS). Bundestagu Gjerman së bashku me Universitetin e Lirë të Berlinit, Universitetin Humboldt të Berlinit dhe Universitetin Teknik të Berlinit jep çdo vit rreth 120 bursa për të diplomuarit e rinj nga 41 vende. Programi zgjat çdo vit nga 1 Marsi deri më 31 Korrik. Ju mund të aplikoni për një bursë deri në datën 30 qershor 2017.
Bursa Ndërkombetare Parlamentare (IPS)
Më 25 mars 1957, përpara 60 vjetësh, shtetet themeluese nënshkruan “Traktatet e Romës” duke hedhur kështu themelet e Bashkimit Evropian. Në këtë përvjetor Ministri i Jashtëm Gabriel reklamon në një artikull gazete për ringjalljen e frymës evropiane dhe për të punuar për një Evropë më të mirë dhe më të fortë.
Më shumë...
Më shumë se 100 kilometër tubacione uji, një ujësjellës i ri si dhe linja moderne të furnizimit me ujë dhe matës modernë do të kujdesen që rreth 105.000 banorët e zonës Berat-Kucovë të kenë në dispozicion në të ardhmen ujë të pijshëm të pastër. Në datën 21 mars është inauguruar zyrtarisht kjo infrastrukturë e re e sektorit të ujit, të cilën qeverisa shqiptare e ka ndërtuar me ndihmën e Gjermanisë dhe të BE-së. „Uji është jetë“, theksoi Zëvendësambasadorja Anke Holstein në ceremoninë e hapjes. Qeveria Federale e ka bashkëfinancuar këtë projekt përmes Bankës për Zhvillim KfW me më shumë se 9 milionë euro.
Më shumë...
Gjermania mbështet Muzeun e Fotografisë Marubi në Shkodë, në arkivimin dhe në ruajtjen e negativëve të saj të vyer. Ambasadorja Susanne Schütz i dorëzoi zyrtarisht drejtorit të muzeut Luçjan Bedeni më 17 janar, në total më shumë se katër Ton materiale: rreth 7.000 kuti konservimi dhe 82.000 zarfe speciale, për arkivimin e negativëve, fotove dhe dokumentave. „Ne jemi krenarë dhe të lumtur, që po mbështesim zemrën e muzeut – Arkivin“, tha ambasadorja Schütz. Blerja e materialeve u sigurua me fonde të Programit për Ruajtjen e Trashëgimisë Kulturore në Ministrinë e Jashtme Federale, e cila angazhohet të ruajë trashëgiminë kulturore në mbarë botën.
Më shumë...
Që prej datës 09. dhjetor 2016 DOKUMENTAT SHQIPTARE NUK KANË NEVOJË TË LEGALIZOHEN NGA AMBASADA GJERMANE
Republika Federale e Gjermanisë ka tërhequr kundërshtimin e vet për aderimin e Shqipërisë në Konventën e Hagës për vulën Apostile. Konventa e Hagës për vulën Apostile mes Republikës Federale të Gjermanisë dhe Republikës së Shqipërisë hyn në fuqi në datën 9 dhjetor 2016.
Kjo do të thotë që prej këtij momenti për jurisdiksionin gjerman nuk nevojitet më legalizimi i çertifikatave shqiptare, por mjafton vula përkatëse Apostile, lëshuar nga Ministria e Jashtme Shqiptare.
Për këtë arsye Ambasada nuk do të pranojë më dokumenta shqiptare për legalizim.
Nga ana tjetër kjo do të thotë gjithashtu, që edhe për çertifikatat gjermane në jurisdiksionin shqiptar tanimë nuk nevojitet më legalizimi (përmes Ambasadës Shqiptare në Berlin) por vetëm vula Apostile.
Tiranë, janar 2017
Link: Certifying documents - Auswärtiges Amt Berlin
"Make it in Germany!": Mirë se vini. Mësoni në faqen tonë, se si ju me aftësitë tuaja profesionale mund të përgatisni me sukses rrugën tuaj drejt Gjermanisë - dhe përse ja vlen të jetosh dhe punosh në Gjermani. Qeveria gjermane dëshiron që me këtë portal online të sigurojë kërkesat e mëdha të momentit dhe në të ardhmen për punëtorë të kualifikuar.
Make it in Germany
Broshura e re: "Gjermania për mua"
"Gjermania për mua" është një broshurë e re, e publikuar nga Ambasada Gjermane në bashkëpunim me partnerë të shumtë. Në kapitujt e shumtë të kësaj broshure shpaloset angazhimi i gjerë i Gjermanisë në Shqipëri duke përmendur këtu edhe shembuj konkret.
Broshura "Gjermania për mua" [pdf, 1,833.7k]
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn eng_Latn als_Latn als_Latn als_Latn